ภิรมย์ พลวิเศษ

ภิรมย์ พลวิเศษ (7 สิงหาคม พ.ศ. 2508 - 15 พฤษภาคม พ.ศ. 2563) อดีตสมาชิกสภาผู้แทนราษฎรจังหวัดนครราชสีมา และอดีตเลขานุการรัฐมนตรีว่าการกระทรวงอุตสาหกรรม (สุริยะ จึงรุ่งเรืองกิจ)

 ประวัติ 
นายภิรมย์ พลวิเศษ เกิดเมื่อวันที่ 7 สิงหาคม พ.ศ. 2508 ที่ อำเภอประทาย จังหวัดนครราชสีมา ด้านชีวิตครอบครัวสมรสกับนาง อรทัย พลวิเศษ มีบุตร 4 คนคือ

 นางสาวพีรยา พลวิเศษ
 นายนวกิจ พลวิเศษ
 เด็กหญิงรมย์นลิน พลวิเศษ
 เด็กหญิงรมย์ธีรา พลวิเศษ

นายภิรมย์เสียชีวิตจากภาวะติดเชื้อในกระแสโลหิตภายหลังจากผ่าตัดส้นเท้าเมื่อช่วงบ่ายวันศุกร์ที่ 15 พฤษภาคม พ.ศ. 2563 ที่ โรงพยาบาลมหาราชนครราชสีมา สิริรวมอายุได้ 54 ปีสิ้น 'ภิรมย์ พลวิเศษ' ขุนพลสามมิตรแห่ง พปชร.

 การศึกษา 
ภิรมย์จบการศึกษาระดับประกาศนียบัตรวิชาการศึกษาชั้นสูง (ปก.ศ.สูง) และ ระดับปริญญาตรี ด้านบริหารการศึกษา จากวิทยาลัยครูนครราชสีมา จากนั้นสอบเข้ารับราชการครูได้เมื่อปี พ.ศ. 2529 ที่อำเภอประทาย ซึ่งเป็นอำเภอบ้านเกิด ก่อนลาออกจากราชการครูมาทำงานการเมืองแบบเต็มตัว โดยตำแหน่งสุดท้ายทางราชการคือตำแหน่งหัวหน้าการประถมศึกษา อำเภอลำทะเมนชัย จังหวัดนครราชสีมา  "ภิรมย์ พลวิเศษ" แกนนำกลุ่มสามมิตร ติดเชื้อหลังผ่าตัดส้นเท้า เสียชีวิตกะทันหัน 

 งานการเมือง 
ภายหลังจากลาออกจากราชการนายภิรมย์ได้ลงสมัครรับเลือกตั้งสมาชิกสภาผู้แทนราษฎร เขต 5 จังหวัดนครราชสีมา เมื่อวันอาทิตย์ที่ 23 ธันวาคม พ.ศ. 2550 ในสังกัดพรรคพลังประชาชนและได้รับเลือกตั้งในปีนั้นโดยสามารถเอาชนะนาย วัชรา ณ วังขนาย เจ้าของตำแหน่งจาก พรรครวมชาติพัฒนา ไปได้ แต่หลังจากที่พรรคพลังประชาชนถูกศาลรัฐธรรมนูญสั่งยุบพรรคในปี พ.ศ. 2551 นายภิรมย์จึงย้ายมาสังกัดพรรคภูมิใจไทย

จากนั้นในปี พ.ศ. 2561 นายภิรมย์พร้อมด้วยนางอรทัยผู้เป็นภรรยาได้ย้ายมาสังกัด พรรคพลังประชารัฐ โดยนายภิรมย์ถือเป็นหนึ่งในแกนนำกลุ่มสามมิตรทำหน้าที่ชักชวนบรรดา อดีต ส.ส. นักการเมืองท้องถิ่น ให้ย้ายมาสังกัดพรรคพลังประชารัฐ ต่อมาในการเลือกตั้งสมาชิกสภาผู้แทนราษฎรเมื่อวันอาทิตย์ที่ 24 มีนาคม พ.ศ. 2562 นายภิรมย์ได้ขยับขึ้นไปอยู่ในบัญชีรายชื่อลำดับที่ 24 พร้อมกับส่งนางอรทัยลงสมัครในเขต 5 แทนนายภิรมย์

หลังการเลือกตั้งนายภิรมย์ได้รับแต่งตั้งให้ดำรงตำแหน่งเป็นเลขานุการรัฐมนตรีว่าการกระทรวงอุตสาหกรรม (นาย สุริยะ จึงรุ่งเรืองกิจ) เมื่อวันที่ 6 สิงหาคม พ.ศ. 2562  คำสั่งกระทรวงอุตสาหกรรม ที่ ๒๔๒/๒๕๖๒ เรื่อง แต่งตั้งข้าราชการการเมือง 

 สมาชิกสภาผู้แทนราษฎร 
นายภิรมย์ พลวิเศษ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัยคือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครราชสีมา สังกัด พรรคพลังประชาชน → พรรคภูมิใจไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่องพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๙, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๘, ๔ ธันวาคม ๒๕๕๒

 อ้างอิง 

หมวดหมู่:บุคคลจากอำเภอประทาย
หมวดหมู่:ครูชาวไทย
หมวดหมู่:นักการเมืองจากจังหวัดนครราชสีมา
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคภูมิใจไทย
หมวดหมู่:พรรคชาติไทยพัฒนา
หมวดหมู่:พรรคพลังประชารัฐ
หมวดหมู่:บุคคลจากมหาวิทยาลัยราชภัฏนครราชสีมา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:เสียชีวิตจากโรคติดเชื้อ